cimer

**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Tel: 83/500-812 Fax: 500-814

e-mail: [kabinet@hevizph.hu](mailto:kabinet@hevizph.hu)

Iktatószám: HIV/70-1/2021.

Napirend sorszáma:

**Előterjesztés**

**Hévíz Város Önkormányzat Képviselő-testület**

**részére**

nyilvános

**Tárgy:** HÉVÜZ Hévíz Városüzemeltetési Korlátolt Felelősségű Tárasaság alapítása, ügyvezető munkaszerződése, székhelyhasználata

**Az előterjesztő:** Papp Gábor polgármester

**Készítette:** Szintén László, közgazdasági osztályvezető

Bediné Makra Anikó tanácsadó

**Megtárgyalta:** -

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

Tisztelt Képviselő-testület!

Magyarországon az önkormányzatok autonómiáját, a feladatellátás szabadságát Magyarország Alaptörvénye szavatolja. Az Alaptörvény kimondja, hogy „a helyi önkormányzatok tulajdonában álló gazdálkodó szervezetek törvényben meghatározott módon, önállóan és felelősen gazdálkodnak a törvényesség, a célszerűség és az eredményesség követelményei szerint.”.

Az önkormányzatok feladatai a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) szerint igen sokrétűek. Az Mötv. 13. § (1) bekezdés 2. pontja a településüzemeltetés feladatai között szerepel a helyi közutak és tartozékainak kialakítása és fenntartása, közparkok és egyéb közterületek kialakítását és fenntartása, *gépjárművek* *parkolásának biztosítása*. Az Mötv. 14. § (1) bekezdése szerint a 13. § (1) bekezdésében meghatározott feladatok ellátásának részletes szabályait – ha az Mötv. másként nem rendelkezik – jogszabályok tartalmazzák. A jogszabályokból kiindulva, tágabban értelmezve városüzemeltetés alatt a város, városrész működéséhez, működtetéséhez szükséges műszaki-, humán infrastrukturális kiszolgáló tevékenységek összességének biztosítását kell érteni A helyi önkormányzatok feladatellátásának sajátossága, hogy törvényben meghatározott közfeladatok, valamint a helyi igények figyelembevételével önként vállalt feladatok ellátását végzik. Az Mötv. előírása szerint a „Törvény előírhatja, hogy meghatározott közszolgáltatást kizárólag erre a célra alapított, olyan legalább többségi önkormányzati tulajdonban álló, jogi személyiséggel rendelkező gazdasági társaság, amelyben az önkormányzat legalább többségi befolyással bír vagy e gazdasági társaság legalább többségi tulajdonában álló és legalább többségi befolyása alatt álló jogi személyiséggel rendelkező gazdasági társaság láthat el.” Az önkormányzati közfeladat-ellátásban, vagyongazdálkodásban jelentős részarányt képviselnek az önkormányzati tulajdonú gazdasági társaságok.

Hévíz Város Önkormányzat Képviselő-testület 2020. november 3-i ülésén ismerte meg egy rövidített összefoglalóban, hogy milyen előnyökkel járna a város parkolási rendszerének fejlesztése. A tanulmány alternatívákat tartalmazott arra vonatkozóan, hogy milyen nagyságrendű befektetéssel lenne elérhető, hogy a városban a jelenlegi 696 parkolóhely hogyan fejleszthető fel 1.316 parkoló helyre. Természetesen ismertetésre kerül az is, hogy a jelenlegi hatályos parkolási rendeletben meghatározott díjakkal milyen nagyságrendű parkolási bevétel érvényesíthető. A várható gazdaságosság azt mutatja, hogy mindenképpen döntést kell hoznia az önkormányzatnak a parkolásban rejlő bevételek elérése érdekében.

A parkolóhelyek számának növelésével nemcsak a város bevétele emelkedne ebből a díjbevételből, hanem jelentősen javulna a városban a parkolási lehetőség. Hévíz Város Önkormányzat Képviselő-testülete megismerve a lehetőségeket és a 213/2020. (XI.3.) határozatában kifejezte azon szándékát, hogy folytatja Hévíz városban a közterületeken a járművel történő, várakozási célú használatának és annak várakozási díj fizetési rendszerének fejlesztését, az „okos parkolás megvalósítását. A Képviselő-testület a beterjesztett okos parkolási rendszer 1. ütemének (csökkentett műszaki tartalom – parkolóhely kiépítések nélkül) megvalósításával egyetértett, és felhatalmazta a polgármestert az okosparkolási rendszer kialakításával kapcsolatos ajánlati felhívás elkészítésével.

A Képviselő-testület a fenti határozatában döntött még a közterületeken közúti járművel történő várakozási (parkolási) közszolgáltatás ellátására 100%-os önkormányzati tulajdonban álló gazdasági társaság alapításának megvizsgálásával, az alapító okirat tervezetének előkészítésével.

Az előkészítés során adószakértő bevonására is sor került, amely alapján röviden az alábbi tényezőket kell figyelembe venni a feladatok ellátása során:

* Az ismételt vészhelyzet elrendelése, és a parkolási díjbeszedés felfüggesztése miatt, a parkolási rendszer fejlesztésére kiírandó szolgáltatás vásárlási ajánlattételi felhívás tartalmazzon egy vis maior záradékot, amely alapján azon hónapokban, amikor a szolgáltatási díj összegét nem fedezi a parkolási díj összege, akkor díjfizetés csak a parkolási díjbevétel erejéig történhet, az év végi egyenleg alapján pedig a szolgáltatás futamideje a felek közös megegyezése alapján meghosszabbítható.
* Az okos parkolási rendszer beruházást szolgáltatás formájában tervezte az önkormányzat beszerezni, azaz saját beruházási költség megfizetése nélkül, de egy 60 havi szolgáltatási szerződés formájában, 60 havi szolgáltatási díj terhe mellett.

A Magyarország gazdasági stabilitásáról szóló 2011. évi CXCIV. törvény 8-10.§ alapján éven túli kötelezettségvállalás államháztartásért felelős miniszter előzetes hozzájárulásával jöhet létre. Ezért a szolgáltatási szerződésnek tartalmaznia kell ez záradékot, amely biztosítja a felek számára a szolgáltatási díj éven túli (365 nap, vagy azon túli) nem fizetése esetén a szerződéstől való egyoldalú elállási lehetőségét, további pénzügyi kötelezettségvállalása nélkül. Ezt alátámasztja a Pénzügyminisztérium Államháztartási Szabályozásért, Humán és Önkormányzati Költségvetésért Felelős Helyettes Államtitkár levele, amelyben a közvilágítási korszerűsítés esetén a hosszú távú, különféle finanszírozási konstrukciójú beruházások esetében kiemelt figyelmet kell fordítani a Stabilitási Törvény szerinti vizsgálatra. (iktatószám: HIV/522-84/2020)

Jelenleg folyik annak közbeszerzési, jogi és államháztartási vizsgálata, hogy a parkolási rendszer fejlesztéséhez szükséges technikai eszközök közbeszerzési eljárás köteles beszerzése szolgáltatás vásárlás vagy árubeszerzés vagy e kettőt ötvöző közbeszerzési eljárás keretgében fog tudni megtörténni. A technikai eszközök szolgáltatás keretében történő biztosítása ellen szól, hogy a szolgáltatási időtartam lejártát követően az önkormányzat csak akkor szerezhet tulajdont a technikai eszközökön, amennyiben a szolgáltatás lízing szerződés keretében valósul meg, azonban e szerződés megkötésének előzetes feltétele a már hivatkozott jogszabályi rendelkezés alapján előzetes kormányengedély megszerzése. Ezért vizsgálat alatt van a technikai eszközök beszerzésére árubeszerzés típusú közbeszerzési eljárás előkészítése. Itt azonban tekintettel kell lenni arra, hogy a 365 napot elérő vagy meghaladó halasztott fizetés ugyanúgy előzetes kormányengedélyhez kötött. Amennyiben a beruházás sürgőssége miatt nincs lehetőség időhiány miatt előzetes kormányengedély megkérésére, úgy a halasztott fizetésnek nem lehet meghaladni a 364 napot. Ez azt jelenti, hogy a 2021. és a 2022. évi költségvetésben szükséges az árubeszerzés fizetési kötelezettségét megtervezni, ez pedig behatárolja a rendelkezésre álló forrásra tekintettel a beszerzés összegszerű nagyságát, így a már korábban kidolgozott ütemezéshez képest lehetséges, hogy az un. okos parkolás rendszer beszerzését még további bontással kisebb ütemekre szükséges kidolgozni. Ennek a bontásnak a kidolgozása folyamatban van.

- Adószakértői állásfoglalás alapján megállapításra került, hogy az általános forgalmi adó szabályok szempontjából (2007. évi CXXVII. törvény - az általános forgalmi adóról 61.§ (1) b) pontja alapján) a parkolási díj bevétele az önkormányzatot illetheti. Tehát ebből következik, hogy a szolgálatás beszerzésére kiírt ajánlattételi felhívást és a szolgáltatási szerződést is az önkormányzat írja ki, illetve köti meg.

A parkolási rendszert szolgáló eszközök a beszerzést követően is mindig az önkormányzat tulajdonát fogják képezni.

Az Mötv. (16/A. §) a helyi közutakon, a helyi önkormányzat tulajdonában álló közforgalom elől el nem zárt magánutakon, valamint tereken, parkokban és egyéb közterületeken közúti járművel történő várakozási (parkolási) közszolgáltatás ellátására a képviselő-testület által jogosítható szervezeteket, amelyek lehetnek:

*a)* a helyi önkormányzat (mint jelenleg Hévízen)

*b)* kizárólag e közszolgáltatási feladat ellátására alapított költségvetési szerv,

*c)* 100%-os önkormányzati tulajdonban álló gazdasági társaság, továbbá e gazdasági társaság 100%-os tulajdonában álló gazdasági társaság,

*d)* önkormányzati társulás, vagy

*e)* a közterület-felügyelet

láthatja el külön törvényben szabályozottak szerint.

A Képviselő-testület előzetesen a 100%-os önkormányzati tulajdonban álló gazdasági társaság szervezeti forma mellett döntött a fenti számú határozatában.

A jelentősebb parkolási díjbevétellel rendelkező önkormányzatok a várakozási (parkolási) közszolgáltatástellátására jellemzően 100%-os önkormányzati tulajdonban álló gazdasági társaságot alapítottak.

Fent már jelezve lett, hogy a parkolási díjakat úgy kell megállapítani, hogy a parkolási feladatokat ellátó gazdasági társaság a feladat ellátásával kapcsolatban átszámlázott díja ne legyen több, mint az érvényesíthető parkolási díj. A Képviselő-testület által már megismert parkolási rendszerfejlesztési tanulmány szerint a parkolási díjbevétel jelentősen emelkedni fog, mely az önkormányzaté lesz. Ezzel szemben történik meg a kiadások fedezetére számlázás, mely tartalmazná a parkolási feladatot ellátók illetményét, járulékait, továbbá a parkolási díjat nem fizetőkkel szemben történő behajtási díjakat, ügyfélszolgálati iroda kiadásait, közüzemi költségeket valamint a kommunikációs költségeket.

A járványhelyzet miatt jelenleg nincs lehetőség arra, hogy a parkolási díjak emelésre kerüljenek, és várhatóan 2021. február elején lesz feloldva a parkolási díj nem fizetési kötelezettség.

Függetlenül az országban kialakult gazdasági helyzettől a parkolási feladatokat ellátó gazdasági társaság megalapítása mindenképpen szükséges ahhoz, hogy a jövőben egy hatékonyabban és gazdaságosabban működő parkolási rendszer szolgálja a város közterületein történő várakozási rendet és az abból származó parkolási díjbevételeket.

Az önkormányzat 2021. évi költségvetésében kidolgozott ütemterv és koncepció alapján a HÉVÜZ Kft. a jövőben nemcsak a parkolási feladatokat látná el, hanem a város üzemeltetésével kapcsolatos egyes piacosítható feladatok is fokozatosan átkerülnének a társaság feladatai közé. Az előterjesztés mellékletét képező alapító okirat már tartalmazza azokat az ellátandó tevékenységeket is, melyeknek egy része átkerülne a városüzemeltetési társasághoz. A pontos ütemezést ki kell dolgozni.

Hévíz Város Önkormányzata 2021. január 1-től alapítja meg a HÉVÜZ Hévíz Városüzemeltetési Korlátolt Felelősségű Társaságot (HÉVÜZ Kft.). A társaság alapításával kapcsolatos feladatok:

1. HÉVÜZ Kft alapító okiratának elfogadása, a mellékletben csatolt alapító okirat nemcsak a parkolással kapcsolatos feladatokat tartalmazza, hanem a jövőben a GAMESZ-tól átvételre kerülő tevékenységek lehetőségét is, azokról a képviselő-testület később tud dönteni.

A társaság alapítói törzsbetét összege 3 millió forint.

A HEVÜZ Kft-nek az önkormányzat tulajdonában lévő Hévíz, Kossuth Lajos utca 5. As.2. szám alatt lévő ingatlanban lesz a székhelye. Az alapító okirat elfogadását követően szükséges bérleti szerződés megkötése, melyben rögzítésre kerülne az ingatlan használatára vonatkozó feltételek és a bérleti díj összege.

A cég ügyvezetésével Czurda Gábor lesz megbízva. A vonatkozó munkaszerződése az előterjesztés mellékletét képezi. A leendő ügyvezető korábban az Aquamarin Szállodaipari Kft-nek volt az ügyvezetője. Munkáját az önkormányzat már ismeri, hiszen amikor a szálloda ügyvezetője lett éveken át csak veszteséget termelő társaságot vett át, mely 100 millió forintos hitelállománnyal rendelkezett. A szálloda a vezetése alatt hamarosan pozitív eredménnyel zárta az éveket, illetve lejárat előtt visszafizette a szálloda a hitelállományát. Nagyon jól felkészült szakembert ismerünk személyében, aki minden apró részletre tud figyelni és mindent megtett eddig, hogy jól működjön az a társaság, melyet vezet.

Bízunk a rátermettségében és abban, hogy jól fogja koordinálni a parkolási tevékenységet, annak állandó felügyeletét még abban az időben is, amikor nem működik az okos parkolási rendszer.

A társaság könyvvizsgálójának a GM-AUDIT Könyvvizsgáló és Tanácsadó Kft kapna megbízást 2023. május 31-ig. Az önkormányzatnál több társaságának is ők a könyvvizsgálói és csak jó tapasztalatokkal rendelkezünk velük kapcsolatban.

A Felügyelő Bizottságba javasolt tagok: Babics Tamás, Bediné Makra Anikó és dr. Gelencsér Anita lenne.

A fenti felügyelő bizottsági megbízások mind határozott időre szólnak 2021. január 1-től 2023. december 31-ig.

1. Megválasztott ügyvezető igazgató munkaszerződésének elfogadása. Az előterjesztés melléklete tartalmazza az ügyvezető igazgató megbízási szerződését, melyben határozásra kerültek az általa ellátandó feladatok.
2. Közszolgáltatási szerződés elfogadása

Az önkormányzati közszolgáltató cég a parkolási feladatok ellátására áfás számla alapján kapja az önkormányzattó a forrást, mint közszolgáltatási díj. Ezen számlák Áfa tartalmát vezetheti össze az önkormányzat a parkolási díjak Áfa tartalmával.

A parkolási bevételek kedvezményezettje tehát az Önkormányzat, amely a befolyt parkolási díjak után köteles az általános forgalmi adót megfizetni, és jogosult a Közszolgáltató cég számlájában felszámított előzetes adót levonni.

A parkolási díjjal kapcsolatos ÁFA fizetési kötelezettség az Önkormányzatnál jelenik meg a teljes bevétel után. Ebből az Önkormányzat levonhatja a parkolással kapcsolatos kiadásaihoz kapcsolódó Áfa összegeket, így a parkolási cég által kiállított havi üzemeltetési díjban lévő ÁFA összegét is.

Abban az esetben, ha a parkoltatási tevékenységet önkormányzati cég látja el, akkor a cég és a tevékenység gyakorlására alapvetően jogosult önkormányzat között a feladat ellátásának módját, annak pénzügyi finanszírozását közszolgáltatási szerződésben szükséges rögzíteni.

A parkolási Kft az önkormányzatnak számlázott. üzemeltetési díjból gazdálkodik, év végén pedig elszámol az Önkormányzattal. Az elszámolásnál a havonta számlázott összegből történt maradványt a parkolási Kft köteles visszafizetni az önkormányzatnak. A parkolási díjból származó bevételeknél eredmény nem keletkezhet. Az eredményt termelőtevékenység a parkoláson kívül végzett tevékenységekből realizálható csak.

Közszolgáltatási szerződés kötése csak a parkolási tevékenységhez szükséges. Az önkormányzattól kapja a HÉVÜZ Kft a forrást ahhoz, hogy a parkolási tevékenységhez megfelelő munkaerő (parkolóőr) rendelkezésre álljon. A HÉVÜZ Kft havonta számláz az önkormányzatnak a közszolgáltatási szerződésben rögzített.

Elkészült egy előzetes költségvetés tervezés a HÉVÜZ Kft 2021. évi kiadásaira. A tervezett éves kiadásokra várhatóan 34,5 millió forint szükséges. A társaság alapításakor utalásra kerül 3 millió forint törzstőke, melynek összegéből fedezni lehet a január hónapot terhelő kiadásokat, mely elsősorban a bérleti díj az önkormányzatnak, illetve minimális adminisztrációs anyagok beszerzése. A február hónapot fogja terhelni az ügyvezető illetménye és járuléka, a könyvelő cég és könyvvizsgáló díja. Ezeket a kiadásokat is lehet még fedezni az törzstőke összegéből, ami várhatóan majdnem egy millió forint. A társaság tervezett költségvetésének nagyságrendjét elsősorban az önkormányzat 2021. évi költségvetése fogja meghatározni, ezért előre kötelezettséget vállalni az önkormányzat költségvetésének ismerete nélkül nem célszerű.

A fentiekben ismertetett folyamatban lévő előkészítés miatt a HÉVÜZ Kft. 2021. évi üzleti terve és az azt megalapozó közszolgáltatási szerződés tervezete később kerül beterjesztésre és elfogadásra.

A tényleges parkolási tevékenység üzemeltetését megelőzően a közszolgáltatási szerződés elfogadása szükséges feltétel. Emiatt a HÉVÜZ Kft. 2021. január 1-től már meg tudja tenni a felkészülést a parkolási tevékenység üzemeltetésének átvételére, ha azonban arra ténylegesen később csak a közszolgáltatási szerződés elfogadását követően tud sor kerülni.

1. Bérleti szerződés kötése a Társaság által használt épületre

Hévíz Város Önkormányzat tulajdonában van a Hévíz, Kossuth Lajos utca 5. As.2. szám alatt lévő ingatlan. Az ingatlant bérleti díj ellenében (havi 50.000,- forint + ÁFA) bocsátja az önkormányzat a HÉVÜZ Kft-nek használatra. A bérleti díj szerződéssel egyidejűleg az önkormányzat ki tudja adni a székhelyhasználati nyilatkozatot, mely a cég bejegyzéséhez szükséges.

1. A korábbi Parkolási Iroda dolgozóik átadás-átvétele a HÉVÜZ Kft-be

A Parkolási Iroda dolgozói jelenleg Hévíz Város Önkormányzat alkalmazásában állnak a Munkatörvénykönyve (Mt.) szabályai szerint. A négy fő alkalmazására a jövőben lehetőség van a HÉVÜZ Kft-nél. A dolgozókkal egyeztetni kell, hogy közös megegyezéssel kerülnek át a társasághoz, vagy nem kívánnak tovább parkolási feladatok ellátásával foglalkozni és felmondással szűnik meg a jogviszony. Ebben az esetben az Mt. szerinti fizetési kötelezettsége lesz az önkormányzatnak.

1. Parkolási tevékenységet szolgáló eszközök.

A jelenleg a Parkoló Iroda használatában lévő önkormányzati tulajdonban lévő eszközök közül a parkolási feladatokat szolgáló eszközök továbbra is önkormányzati tulajdonban maradnak és használatra leltárral kerülnek átadásra a HÉVÜZ Kft-hez. A Parkolási Iroda által jelenleg használt (önkormányzati tulajdon) irodai felszerelések, melyek nem a parkolási tevékenységet szolgálják a jelenlegi nyilvántartási értéken kerülnek értékesítésre a HÉVÜZ Kft-nek.

A parkolási tevékenység vállalkozás keretében történő működtetése mindenképpen célszerűbb kell, hogy legyen, mert a megyében lévő városoknál is így üzemel a parkolási szolgáltatás. Természetesen be kell tartani a jogszabályi előírásokat, mely szerint a parkolási bevétel csak az önkormányzaté lehet.

A pandémia miatt számtalan gazdasági intézkedés történt az egész országot érintően.

A gazdasági intézkedések elsősorban a gazdaság működőképességének biztosítása miatt történtek, de ugyanakkor jelentősen befolyásolták Hévíz város jövő évre tervezhető bevételeinek nagyságát. A város saját bevételei jelentősen csökkennek 2021. évben, ezért a parkolási Kft 2021. évi kiadásainak tervezése a legszükségesebbek figyelembevételével tervezhető jelenleg.

A város 2021. évi költségvetésének ismeretében lehet majd igazán az alapító okiratban meghatározott feladatok forrásait tervezni. A közszolgáltatási szerződés keretében számlázásra tervezett kiadások nagyságát az önkormányzat költségvetésének ismeretében lehet meghatározni.

Kérem a Tisztelt Képviselő-testületet, hogy az előterjesztést annak mellékletében bemutatott szerződés-tervezet ismeretében fogadja el, hogy a városban a jövőben egy gazdaságosan működtetett parkolási tevékenység valósuljon meg.

A veszélyhelyzet kihirdetéséről szóló 478/2020. (XI.3.) Korm. rendelet alapján a veszélyhelyzetben alkalmazni kell a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. §-ának (4) bekezdését, mely szerint a veszélyhelyzetben a települési önkormányzat képviselő-testületének feladat- és hatáskörét a polgármester gyakorolja.

A napirendben a döntési javaslat szerinti döntés meghozatala szükséges és arányos döntés, mert a képviselő-testület 213/2020. (XI. 3.) határozatával döntött a közterületeken közúti járművel történő várakozási (parkolási közszolgáltatás) 100 %-os önkormányzati tulajdonban álló gazdasági társaság általi ellátásáról és ez az előterjesztés ennek megfelelően a HÉVÜZ Városüzemeltetési Kft. alapításáról, az ügyvezető szükségszerű megbízásáról, munkaszerződésének jóváhagyásáról, a Kft. székhelyhasználatát és működési feltételeit biztosító bérleti szerződés jóváhagyásáról szól, ezért a fenti határozat végrehajtása érdekében került meghozatalra..

Az előterjesztésről szóló döntés meghozatala előtt 2020. december 28-án szóbeli konzultációt folytattam a képviselő-testület tagjaival, ahol a cég alapításával és az ügyvezető személyével kapcsolatban ellenvélemény nem volt.

A fent leírtak alapján az alábbi határozatot hozom:

**2.**

**Határozati javaslat**

Hévíz Város Önkormányzat Polgármestereként a 478/2020. (XI. 3.) Korm. rendelettel kihirdetett veszélyhelyzetre tekintettel a katasztrófavédelemről szóló 2011. évi CXXVIII. törvény 46. § (4) bekezdése alapján a képviselő-testület feladat- és hatáskörében a következő döntést hozom:

1. Hévíz Város Önkormányzat Képviselő-testülete úgy dönt, hogy HÉVÜZ Hévíz Városüzemeltetési Kft. elnevezéssel és 8380 Hévíz, Kossuth L. u. 5. As. 2. szám alatti székhellyel egyszemélyes gazdasági társaságot alapít, az előterjesztéshez csatolt Alapító okirat elfogadásával.
2. A Képviselő-testület a HÉVÜZ Hévíz Városüzemeltetési Kft. gazdasági társaság alapításához szükséges vagyoni hozzájárulást 3000 ezer forint pénzbeli hozzájárulással az alapítás határidői szerint teljesíti.
3. A Képviselő-testület a HÉVÜZ Hévíz Városüzemeltetési Kft. gazdasági társaság alapításának költségeit viseli.
4. A Képviselő-testület a HÉVÜZ Hévíz Városüzemeltetési Kft. alapításához szükséges vagyoni hozzájárulást és a gazdasági társaság alapításának költségét a Hévíz Város Önkormányzat 2020. évi költségvetéséről szóló 5/2020. (II. 12.) önkormányzati rendelet testületi hatáskörben felhasználható általános tartaléka terhére biztosítja.

Felelős: Papp Gábor polgármester

Határidő: 2021. január 15.

1. A Képviselő-testület hozzájárul, hogy a HÉVÜZ Hévíz Városüzemeltetési Kft. székhelyekén a 8380 Hévíz, Kossuth L. u. 5. As. 2. szám kerüljön bejegyzésre. A Képviselő-testület felhatalmazza a polgármestert, hogy az erre vonatkozó bérleti szerződést az előterjesztéshez csatolt tartalommal kösse meg.

Felelős: Papp Gábor polgármester

Határidő: 2021. január 5.

1. A HÉVÜZ Hévíz Városüzemeltetési Kft. alapítói hatáskörbe tartozó döntéseit a Képviselő-testület hozza meg.
2. A Képviselő-testület a HÉVÜZ Hévíz Városüzemeltetési Kft. Felügyelő Bizottság tagjainak Bediné Makra Anikót, Dr. Gelencsér Anitát, Babics Tamást kéri fel határozott időre 2023. december 31-ig. A Felügyelő Bizottság a Társaság éves beszámolójával egyidejűleg beszámol a Képviselő-testületnek a felügyelő bizottságban végzett munkáról.
3. A Képviselő-testület a Társaság könyvvizsgálójának a GM-AUDIT Kft-t kéri fel (székhelye: 8360 Keszthely, Pipacs u. 4., a felelős természetes személy: Vecsera Jánosné, kamarai nyilvántartási száma: 005861) határozott időre 2023. május 31-ig.
4. A Képviselő-testület a Társaság első ügyvezetőjének Czurda Gábor 8380 Hévíz, dr. Babócsay u. 31/A 2.em. 6a szám alatti lakost jelöli ki határozott időre 2023. december 31-ig. A képviselő-testület felhatalmazza a polgármestert, hogy az előterjesztés melléklete szerinti tartalommal az ügyvezetővel a munkaszerződést kösse meg, az ügyvezető, mint munkavállaló személyi alapbérét havi bruttó 653.000,- Ft-ban állapítsa meg. A dolgozó egyéb juttatásait a munkaszerződés rögzíti.

Felelős: Papp Gábor polgármester

Határidő: 2020. január 5.

1. A Képviselő-testület felhívja az ügyvezetőt, hogy dolgozza ki a Társaság 2021. évi üzleti tervét és a Hévíz város közterületein közúti járművel történő várakozás (parkolási) közszolgáltatás átvételére vonatkozó ütemtervi javaslatát kifejezett tekintettel a tárgyra vonatkozó a Kormány által meghozott veszélyhelyzeti sajátos rendelkezésekre, a parkolástechnikai eszközök átvételére, és működjön közre az okos parkolás megvalósításának előkészítésében.

Felelős: Czurda Gábor ügyvezető

Határidő: 2021. február 15.

1. A Képviselő-testület a HÉVÜZ Hévíz Városüzemeltetési Kft. Felügyelő Bizottsága tagjainak díjazást nem állapít meg.
2. A Képviselő-testület felkéri az ügyvezetőt, hogy a könyvvizsgálóval a vonatkozó szerződést kösse meg, továbbá gondoskodjon a gazdasági társaság könyvelési feladatainak ellátására vonatkozó szerződés megkötéséről, tegye meg a szükséges intézkedéseket a parkolási közszolgáltatás viteléhez szükséges szerződések, szolgáltatások HÉVÜZ Kft. részéről történő megkötésére a díjköteles parkolási tevékenység megkezdéséig.

Felelős: Czurda Gábor ügyvezető

Határidő: 2021. február 1.

1. A Képviselő-testület felkéri a polgármestert és az ügyvezetőt, hogy a parkolási tevékenység ellátásához szükséges dolgozói, munkavállalói létszám HÉVÜZ Kft-nél történő biztosítása érdekében a szükséges lépéseket megtegyék.

Felelős: Papp Gábor polgármester

Czurda Gábor ügyvezető

Határidő: 2021. január 15.

1. A Képviselő-testület felkéri a polgármestert és az ügyvezetőt, hogy a parkolási közszolgáltatási tevékenység ellátásához szükséges közszolgáltatási szerződést készítsék el és az jóváhagyásra terjesszék a képviselő-testület elé.

Felelős: Papp Gábor polgármester

Czurda Gábor ügyvezető

Határidő: 2021. február 1.

1. A Képviselő-testület elrendeli, hogy az ügyvezető a cégbejegyzés iránti szükséges intézkedéseket a vonatkozó határidőben megtegye.

Felelős: Czurda Gábor ügyvezető

Határidő: 2021. január 15.

1. A Képviselő-testület a cégbejegyzéssel kapcsolatos eljárásra a dr. Farkas Ügyvédi Irodát (8380 Hévíz, Helikon u. 6.) kéri fel.

Felelős: Papp Gábor polgármester

Határidő: 2021. január 5.

Hévíz, 2021. január 1.

Papp Gábor

polgármester

**4.**

**Felülvizsgálatok- egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
|  |  |  |  |
| **Szintén László** | **pénzügyi ellenőrzés** |  |  |
| **dr. Tüske Róbert** | **jegyző**  **törvényességi felülvizsgálat** |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |